Március 6.

Névnapok: Leonóra, Inez + Aglent, Ágnes, Agnéta, Elvira, Felicita, Felicitás, Felicitász, Fridolin, Frodó, Gotlib, Kolett, Koletta, Koriolán, Kozett, Perpétua

Események

Politikai események

 1447 – V. Miklóst pápává választják.
 1583 – Báthory István hármas tanácsot állít Erdély kormányzására.
 1714 – A rastatti békeszerződésben Ausztria és a Német-római Császárság elfogadja az 1713. április 1-jén megkötött utrechti béke feltételeit, mely lezárta a spanyol örökösödési háborút.
 1821 – A görög szabadságharcosok Alexandru Ipsilanti vezetésével fellázadnak a török uralom ellen.
 1919 – Az európai kommunista pártok Moszkvában megalapítják a III. Internacionálét, közkeletű nevén a Kominternt.
 1924 – Anglia, Franciaország és Olaszország megbízottai aláírják a Magyarország pénzügyi szanálásáról szóló jegyzőkönyveket.
 1945 – Romániában Petru Groza szovjet segítséggel kormányt alakít. Ez Románia szocialista időszakának kezdete; a kommunizmus alatt március 6. nemzeti ünnep.
 1951 – Megkezdődik a Rosenberg házaspár elleni per az Amerikai Egyesült Államokban.
 1953 – Georgij Malenkov lesz a Szovjetunió miniszterelnöke.
 1957 – Ghána kikiáltja függetlenségét, elsőként az afrikai brit gyarmatok közül.
 1984 – A Nagy-Britanniában elkezdődik a szénbányászok 12 hónapig tartó sztrájkja.
 2002 – Letartóztatták Szabó Zoltánt, a balástyai rémet
 2008 – A Hamász radikális palesztin szervezet két fegyverese behatol Jeruzsálem egyik Talmud iskolájába és lövöldözni kezd, a lövöldözésben nyolc diák veszíti életét.
 2008 – A nicaraguai elnök, Daniel Ortega bejelenti, hogy megszakítja diplomáciai kapcsolatait Kolumbiával, így a dél-amerikai konfliktusban Venezuela és Ecuador mellé áll.

Tudományos és gazdasági események
 1521 – Magellán felfedezi Guam szigetét.
 1899 – Felix Hoffmann (Bayer) szabadalmaztatja az acetilszalicilsavat (Aspirin).
 1977 – Kairóban egyiptomi-amerikai gazdasági, kereskedelmi és hitelegyezményt írnak alá.
 1986 – A VEGA–1 szovjet űrszonda és a Halley-üstökös legnagyobb közelsége.
 1991 – A Michelangelo számítógép-vírus kibocsátása.

Kulturális események

 1777 – Mária Terézia Budára helyezteti a Nagyszombati Egyetemet.

Irodalmi, színházi és filmes események

Zenei események

Sportesemények

 1902 – A Real Madrid megalapítása.

Formula–1
 1971 –  Dél-Afrikai Nagydíj, Kyalami - Győztes: Mario Andretti  (Ferrari)
 1976 –  Dél-Afrikai Nagydíj, Kyalami - Győztes: Niki Lauda  (Ferrari)
 2005 –  ausztrál nagydíj, Melbourne - Győztes: Giancarlo Fisichella  (Renault)

Egyéb események

 1987 - A Herald of Free Enterprise komphajó felborult a belgiumi Zeebrugge kikötőjében. A tragédiában 193-an életüket veszették. A balesetet az okozta, hogy nyitott orral futott ki a kikötőből.

Születések 
 1475 – Michelangelo Buonarroti itáliai festőművész, szobrászművész, műépítész († 1564)
 1483 – Francesco Guicciardini olasz történetíró († 1540)
 1619 – Cyrano de Bergerac francia katona, francia költő, író († 1655)
 1694 – Grassalkovich Antal királyi személynök, kamaraelnök, Mária Terézia bizalmasa († 1771)
 1787 – Joseph von Fraunhofer német fizikus. Legjelentősebb fölfedezése a Nap színképében található sötét vonalak sokasága. († 1826)
 1793 – Vid Rižner, szlovén író, római katolikus pap és szerzetes († 1861)
 1806 – Elizabeth Barrett Browning angol költő († 1861)
 1823 – Károly württembergi király († 1891)
 1854 – Károly Iréneusz József premontrei szerzetes, nagyváradi fizikus, a rádiótechnika egyik úttörője († 1929).
 1861 – Négyesy László irodalomtörténész, esztéta, az MTA tagja († 1933)
 1887 – Holló László Munkácsy- és Kossuth-díjas festőművész († 1976)
 1890 – Tersztyánszky Ödön olimpiai bajnok vívó († 1929)
 1897 – Horváth Gyula magyar színész, színházigazgató († 1972)
 1903 – Berend József magyar agrárközgazdász, egyetemi tanár († 1985)
 1904 – Joseph Schmidt román operaénekes († 1942)
 1905 – Makkai János magyar újságíró, közíró, országgyűlési képviselő († 1994)
 1909 – Bill Schindler (William Schindler) amerikai autóversenyző († 1952)
 1917 – Oswald Karch német autóversenyző († 2009)
 1921 – Piero Carini olasz autóversenyző († 1957)
 1926 – Alan Greenspan amerikai közgazdász; az amerikai jegybank elnöke
 1926 – Andrzej Wajda Oscar-díjas lengyel filmrendező († 2016)
 1926 – Bege Margit magyar színésznő († 1967)
 1927 – Gabriel García Márquez Nobel-díjas kolumbiai író († 2014)
 1929 – Hegedűs Ágnes Jászai Mari-díjas magyar színésznő († 1973)
 1930 – Lorin Maazel amerikai karmester († 2014)
 1930 – Mitró György olimpiai ezüstérmes, Európa-bajnok úszó († 2010)
 1931 – Jimmy Stewart (James Robert Stewart) brit autóversenyző († 2008)
 1932 – Bronisław Geremek lengyel politikus, társadalomtudós, egyetemi tanár († 2008)
 1933 – Kármán György orgonaművész, zenetanár, a Országos Rabbiképző – Zsidó Egyetem Liturgia tanszékének vezetője († 2008)
 1933 – Vassné Kovács Emőke magyar logopédus, tanszékvezető főiskolai tanár († 2014)
 1937 – Király Levente Kossuth-díjas magyar színművész, a nemzet színésze
 1937 – Valentyina Vlagyimirovna Tyereskova szovjet űrhajósnő; az első női űrhajós
 1940 – William Ferguson dél-afrikai autóversenyző († 2007)
 1943 – Mihók Éva magyar színésznő († 2013)
 1944 – Kiri Te Kanawa új-zélandi opera-énekesnő
 1946 – David Gilmour brit énekes, rockzenész, zeneszerző, szövegíró; a Pink Floyd együttes tagja
 1947 – Dick Fosbury amerikai atléta
 1952 – Botos András magyar ökölvívó, edző
 1952 – Marielle Labèque francia zongoraművésznő, Katia Labèque húga
 1953 – György János Aase-díjas magyar színész († 2019)
 1954 – Deák Éva magyar színésznő
 1956 – Árdeleán László magyar színész († 2021)
 1957 – Nagy Miklós magyar színész, rendező, író, színházigazgató, a Ruttkai Éva Színház alapítója. († 2006)
 1962 – Balogh András Aase-díjas magyar színész
 1962 – Erika Hess svájci síbajnoknő
 1967 – Mihai Tudose román jogász, szociáldemokrata párti politikus, gazdasági miniszter
 1972 – Shaquille O’Neal amerikai kosárlabdázó, NBA-sztár
 1979 – Pollágh Péter magyar költő
 1984 – Kállai Norbert a DVTK labdarúgója
 1986 – Eli Marienthal amerikai színész
 1991 – Gyurcsó Ádám magyar válogatott labdarúgó
 1994 – Nguyen Thanh Hien magyar énekesnő
 1994 – Marcus Smart amerikai válogatott kosárlabdázó
 1999 – Dylan Schmid kanadai színész

Halálozások 
 1709 – Pekri Lőrincz brigadéros
 1856 – Bezerédj István (bezerédi), reformkori politikus, kiváló szónok (* 1796)
 1867 – Hild József magyar műépítész, építőmester (* 1789)
 1888 – Louisa May Alcott amerikai írónő (* 1832)
 1899 – Molnár József magyar festőművész (* 1821)
 1900 – Gottlieb Daimler német mérnök, az első gépjármű kifejlesztője, a motorkerékpár feltalálója (* 1834)
 1902 – Kaposi Mór magyar orvos, bőrgyógyász, egyetemi tanár, a Kaposi-szarkóma első leírója (* 1837)
 1912 – August Toepler német fizikus (* 1836)
 1917 – Valdemar Psilander dán némafilszínész (* 1884)
 1930 – Alfred von Tirpitz porosz tengerésztiszt, nagyadmirális, a német császári haditengerészet főparancsnoka (* 1849)
 1938 – Balás Jenő székely származású bányamérnök, kutató, a magyar bauxitbányászat úttörője (* 1882)
 1941 – John Gutzon Borglum dán szobrász (* 1867)
 1965 – Sólyom Ida magyar színésznő (* 1921)
 1967 – Kodály Zoltán Kossuth-díjas magyar zeneszerző, népzenekutató, zenepedagógus; a Kodály-módszer atyja (* 1882)
 1973 – Pearl S. Buck Nobel-díjas amerikai író (* 1892)
 1979 – Kádas Géza olimpiai ezüstérmes magyar úszó (* 1926)
 1981 – Allen Heath kanadai autóversenyző (* 1981)
 1982 – Ayn Rand orosz származású amerikai regényírónő és filozófus (* 1905)
 1983 – Donald D. Maclean brit diplomata, szovjet kém, a „cambridge-i ötök” egyike (* 1913)
 1986 – Bodrogi Tibor magyar etnológus, etnográfus (* 1924)
 1986 – Pelle István kétszeres olimpiai bajnok magyar tornász (* 1907)
 1989 – Harry Andrews angol színész („A domb”) (* 1911)
 1990 – Idősebb Dohy János (korábban ifjabb Göllner János) növénypatológus, tanár (* 1905)
 1994 – Tengiz Abuladze grúz filmrendező, forgatókönyvíró, egyetemi tanár (* 1924)
 1999 – Parti János olimpiai bajnok magyar kenus, edző (* 1932)
 2003 – Mádi Szabó Gábor Kossuth-díjas magyar színész, érdemes és kiváló művész (* 1922)
 2005 – Hans Albrecht Bethe német-amerikai Nobel-díjas fizikus (* 1906)
 2009 – Horváth Teri Kossuth-díjas magyar színésznő (* 1929)
 2016 – Nancy Reagan amerikai színésznő, Ronald Reagan elnök felesége (* 1921)

Nemzeti ünnepek, emléknapok, világnapok 
 Ghána – a függetlenség napja (1957)
 Energiatakarékossági Világnap.

Március napjai